Zamestnanec

Zamestnanec je mimo právnych kontextov obyčajne:
 osoba majúca zamestnanie alebo 
 (nepresne-porovnaj nižšie) osoba, ktorá je v pracovnom pomere u zamestnávateľa alebo
 osoba zamestnaná v úrade, kancelárii a pod. (ako opak robotníka)  
 
Jednotlivé právne predpisy na Slovensku a v zahraničí majú špecifické definície zamestnanca. Príklady pozri nižšie.

Starší ekvivalent výrazu zamestnanec v zmysle slovenského Zákonníka práce bol pracovník - pozri nižšie.

Zamestnanec podľa slovenského Zákonníka práce 
Zamestnanec je fyzická osoba, ktorá v pracovnoprávnych vzťahoch, a ak to ustanovuje osobitný predpis, aj v obdobných pracovných vzťahoch vykonáva pre zamestnávateľa závislú prácu. (Od apríla 2002 do augusta 2007 táto definícia znela nasledovne: Zamestnanec je fyzická osoba, ktorá v pracovnoprávnych vzťahoch, a ak to ustanovuje osobitný predpis, aj v obdobných pracovných vzťahoch vykonáva pre zamestnávateľa závislú prácu podľa jeho pokynov za mzdu alebo za odmenu.). Táto definícia teda zahŕňa "podriadenú" stranu nielen v prípade pracovného pomeru, ale aj dohody o práci vykonávanej mimo pracovného pomeru a isté obdobné pracovné vzťahy.

Spôsobilosť fyzickej osoby mať v pracovnoprávnych vzťahoch práva a povinnosti ako zamestnanec a spôsobilosť vlastnými právnymi úkonmi nadobúdať tieto práva a brať na seba tieto povinnosti vzniká, ak ďalej nie je ustanovené inak, dňom, keď fyzická osoba dovŕši 15 rokov veku; zamestnávateľ však nesmie dohodnúť ako deň nástupu do práce deň, ktorý by predchádzal dňu, keď fyzická osoba skončí povinnú školskú dochádzku.

Zamestnanec môže uzatvoriť dohodu o hmotnej zodpovednosti najskôr v deň, keď dovŕši 18 rokov veku.

Práca fyzickej osoby vo veku do 15 rokov alebo práca fyzickej osoby staršej ako 15 rokov do skončenia povinnej školskej dochádzky je zakázaná. Tieto fyzické osoby môžu vykonávať ľahké práce, ktoré svojím charakterom a rozsahom neohrozujú ich zdravie, bezpečnosť, ich ďalší vývoj alebo školskú dochádzku len pri:
a) účinkovaní alebo spoluúčinkovaní na kultúrnych predstaveniach a umeleckých predstaveniach,
b) športových podujatiach,
c) reklamných činnostiach.

Výkon ľahkých prác uvedených v odseku 4 povoľuje na žiadosť zamestnávateľa príslušný inšpektorát práce po dohode s príslušným orgánom štátnej správy na úseku verejného zdravotníctva .... V povolení sa určí počet hodín a podmienky, za ktorých sa ľahké práce môžu vykonávať. Príslušný inšpektorát práce odoberie povolenie, ak podmienky povolenia nie sú dodržiavané.

Termín zamestnanec bol zavedený do slovenského Zákonníka práce (vtedy zákon č. 65/1965 Zb.) novelou účinnou od septembra 1996. Predtým tento zákonník z roku 1965 používal termín pracovník.

Zamestnanec podľa slovenského Zákona o zdravotnom poistení 
Zamestnancom je na účely tohto zákona fyzická osoba, ktorá vykonáva zárobkovú činnosť uvedenú v § 10b ods. 1 písm. a)a ods. 2  a s) .''

Pracovník 
V rokoch 1965 - 1996 sa namiesto termínu zamestnanec v (česko-)slovenskom práve používal termín pracovník, pretože tento termín používal vtedajší Zákonník práce (zák. č. 65/1965 Zb. v znení do roku 1996). Explicitná definícia v texte Zákonníka práce uvedená nebola, ale v literatúre nájdeme  napr. takéto definície: 
Pracovník je "v čs. práve občan ako subjekt pracovného práva alebo pracovnoprávnych vzťahov."
Pracovník je "občan v pracovnom alebo obdobnom vzťahu k zamestnávateľovi, ktorý pracuje za mzdu, plat alebo odmenu.", pričom pracovný vzťah je "vzťah medzi občanom a zamestnávateľom resp. družstvom v pracovnom procese; ...[napr.] pracovný pomer, ...[alebo] pracovnoprávne vzťahy založené dohodami o prácach vykonávaných mimo pracovného pomeru ap."

Referencie a poznámky

Iné projekty 

Práca
Pracovné právo